Una ICT (infraestructura comuna de telecomunicacions) és la instal·lació que, emplaçada a l'interior dels edificis, permet l'accés efectiu, lliure i de qualitat als diversos serveis de telecomunicacions.
L'origen de les ICT es troba en el Reial decret llei 1/1998, de 27 de febrer sobre infraestructures comunes en els edificis per a l'accés als serveis de telecomunicació.
A partir d'aquesta norma i atesa la transferència de competències sobre recepció i distribució dels senyals de radiodifusió sonora i de televisió del Reial decret 2625/1982, de 24 de setembre, la Generalitat de Catalunya va desenvolupar una normativa específica per regular les ICT en l'àmbit català.
Aquesta normativa ha estat finalment anul·lada i actualment s'aplica el desplegament normatiu estatal.
Les infraestructures comunes de telecomunicacions han de comptar, com a mínim, amb aquests serveis:
Hi ha diverses maneres de saber si una empresa instal·ladora està autoritzada:
Des de l'any 1998, tots els edificis de nova construcció, i aquells que siguin objecte de rehabilitació integral, que s'acullin al règim de propietat horitzontal (és a dir, edificis amb zones comunitàries), han de disposar d'una infraestructura comuna de telecomunicacions que garanteixi l'accés als diferents serveis de comunicacions electròniques.
Amb la liberalització de les telecomunicacions, la instal·lació de la ICT suposa adaptar-se a la nova situació de lliure competència en el sector i, a més, suposa un pas molt important per facilitar l'accés dels habitatges a les noves tecnologies.
D'altra banda, la instal·lació d'una infraestructura comuna de telecomunicacions permet la delimitació dels espais comunitaris i d'ús privatiu.
El PAU (punt d'accés d'usuari), situat habitualment a l'entrada dels habitatges delimita la zona privada i la comunitària de la ICT.
Aquelles actuacions sobre la part comunitària (antenes, sistemes d'adaptació, instal·lacions en registres superior o inferior, secundaris, etc.) les ha d'assumir la comunitat de propietaris o, si és el cas, la propietat de l'edifici.
En el cas que l'actuació sigui a partir del PAU (interior de l'habitatge) anirà a càrrec de la propietat de l'habitatge.
La normativa d'ICT especifica que hi ha d'haver els canals institucionals, les televisions privades amb concessió i les televisions locals amb autorització administrativa. (veg. la disposició addicional primera de l'Ordre ITC/1077/2006, de 6 d'abril).
Sí, si s'acull o s'ha d'acollir al règim de propietat horitzontal (normalment, perquè disposa d'algun element comú, com ara aparcament, jardí, piscina, etc.).
La Direcció General de Comunicacions Electròniques (DGCE) recomana als usuaris que tinguin problemes de recepció de la TDT que s'adrecin a una empresa instal·ladora habilitada per la Generalitat de Catalunya per tal que verifiqui el funcionament correcte de la instal·lació de recepció de l'habitatge i el apuntament correcte de l'antena al centre emissor que millor servei ofereixi.
En alguns casos, la solució seria optar per un sistema de recepció per satèl·lit.
Si un cop feta la revisió el problema persisteix, es pot presentar una sol·licitud d'intervenció a la DGCE, adjuntant-hi l'informe de l'empresa instal·ladora que acrediti que no es tracta d'un problema de la instal·lació, sinó que és un problema extern.
La DGCE estudiarà el cas per localitzar l'origen del problema.
Quan la propietat d'un pis o local o, si s'escau, una persona arrendatària, vulgui rebre la prestació d'un servei de comunicacions electròniques al qual es pugui accedir a través d'una infraestructura determinada, ha de comunicar-ho a la presidència de la comunitat de propietaris i propietàries o, si s'escau, a la propietat de l'edifici, abans d'iniciar qualsevol obra.
La presidència de la comunitat de propietaris o la propietat li haurà de respondre abans de 15 dies des del moment de la comunicació, i s'aplicaran, segons el que calgui, les regles següents:
(Veg. l'article 9 del Reial decret llei 1/1998, de 27 de febrer, sobre infraestructures comunes en els edificis per a l'accés als serveis de telecomunicació).
Pel que fa a la signatura dels documents d'ICT, les titulacions admeses com a vàlides a hores d'ara, són:
Qualsevol altra titulació no es considerarà vàlida, en principi, excepte que s'acreditin coneixements suficients per projectar la ICT.
Amb aquest efecte, se sol·licitarà el pla d'estudis de la carrera universitària cursada i la normativa reguladora de la titulació que acrediti els coneixements esmentats.
Vegeu la pregunta Què haig de fer per tenir accés a un nou servei de telecomunicacions?